คลังประเดิมมอบบัตรลดหนี้6หมื่นใบ
กระทรวงการคลังมอบบัตรลดหนี้วินัยดีมีวงเงิน แบงก์ออมสินประเดิม60,000ใบส่งถึงมือประชาชนในเดือนนี้ พร้อมรับประกันชีวิตฟรีทุกราย
19 ธ.ค. 2553

กระทรวงการคลังมอบบัตรลดหนี้วินัยดีมีวงเงิน แบงก์ออมสินประเดิม60,000ใบส่งถึงมือประชาชนในเดือนนี้ พร้อมรับประกันชีวิตฟรีทุกราย
นายกรณ์ จาติกวณิช รัฐมนตรีว่าการกระทรวงการคลัง เปิดเผยว่า บัตรลดหนี้วินัยดีมีวงเงิน ได้มอบถึงมือประชาชนที่เข้าร่วมโครงการแก้ไขปัญหาหนี้นอกระบบ เพื่อใช้ในการชำระหนี้แก่ธนาคารที่เข้าร่วม ในอัตราดอกเบี้ยต่ำพร้อมรับวงเงินสำรองฉุกเฉิน หากมีวินัยในการชำระคืนในแต่ละเดือนครบถ้วนต่อเนื่อง เป็นเวลา 1 ปี        ทั้งนี้ จากการที่ประชาชนเข้าร่วมโครงการ ตั้งแต่วันที่ 1-30 ธันวาคม 2552 มีเข้าร่วมประมาณ 500,000 ราย ซึ่งในช่วงแรกจะมอบให้ 60,000 ใบ ของธนาคารออมสิน ซึ่งจะส่งถึงมือประชาชนภายใน 1 เดือน ส่วนของธนาคารเพื่อการเกษตรและสหกรณ์การเกษตร หรือ ธ.ก.ส. จะเริ่มดำเนินการในเดือนมกราคม และจะถึงมือประชาชน ภายใน 1 เดือนหลังจากนนี้ไป        โดยผู้ที่ได้เข้าร่วมโครงการชำระหนี้ มีอัตราดอกเบี้ยร้อยละ 1 ต่อปี ระยะเวลาในการผ่อนชำระ 8 ปี และได้รับการประกันชีวิตฟรีทุกราย ทั้งนี้ เงินสำรองฉุกเฉินที่สามารถนำบัตรไปเบิกเงินจากตู้ ATM ของธนาคารที่มีจำนวนเท่ากับครึ่งหนึ่งของเงินที่เข้าร่วมโครงการชำระหนี้ในแต่ละปี โดยจะได้ไม่เกิน 4 ครั้งต่อปี และหากไม่ได้ใช้จะสมทบเป็นวงเงินในปีถัดไป